Thank U, Next (երգ)

«thank u, next» (անգլ. թարգմանաբար՝ «Շնորհակալություն, հաջորդը»)` ամերիկացի երգչուհի Արիանա Գրանդեի երգը։ Երգը դարձել է  «Thank U, Next» հինգերորդ ստուդիական ալբոմի լիդ-սինգլը։ Երգի տեքստը պատմում է երգչուհու նախկին սիրեցյալների (Բիգ Շոն, Մաք Միլեր, Պիտ Դևիդսոն և Ռիքի Ալվարես) հետ հարաբերությունների մասին։ Երգը հասել է առաջին հորիզոնականին Մեծ Բրիտանիայում, Շոտլանդիայում, Ավստրալիայում, Նոր Զելանդիայում։ Ինչպես նաև դարձել է Արիանայի առաջին երգը, որը գլխավորել է ամերիկյան Billboard Hot 100-ը։ Բացի այդ, երգը ռեկորդ է սահմանել Spotify-ում 100 միլիոն սթրիմ հավաքելով։


== Արձագանքներ ==
Կոմպոզիցիան, ընդհանուր առմամբ, հավանության է արժանացել երաժշտական փորձագետների և մեկնաբանների կողմից՝ Forbes.com, Digital Journal, Pitchfork, The Atlantic, Rolling Stone, Jezebel, Internet meme,
refinery29.com:
Երգը տարվա լավագույններից մեկն է ճանաչվել մի քանի երաժշտական հրատարակություններում։ Օրինակ, Time ամսագիրը «Thank U, Next» երգը ներկայացրել է 2018 թվականի լավագույն թրեքների շարքի 3-րդ հորիզոնականում։


=== Վերջնական տարեկան ցանկ ===


== Պարգևներ և անվանակարգեր ==


== Երաժշտական տեսահոլովակ ==
Երաժշտական տեսանյութն առաջին անգամ առանձին պատկերների տեսքով հայտնվել է 2018 թվականի նոյեմբերի 20-ին երգչուհու Ինստագրամյան էջում։ 
Նոյեմբերի 27-ին հայտնվեց տեսահոլովակի թիզերը՝ կամեոյի ընկերների՝ Թրոյ Սիվանի, Colleen Ballinger-ի և Mean Girls-ի դերասաններ Ջոնաթան Բենետի և Stefanie Drummond-ի հետ։ 
Երաժշտական տեսահոլովակում ներկայացվում են ամերիկյան հայտնի կինոֆիլմերի սյուժեները՝ «Դաժան աղջիկները» (2004), «Հաջողության հասած» (2000), «13-ից 30» (2004) և «Օրենքով շիկահերը» (2001)։
Նոյեմբերի 30-ին տեղի ունեցավ տեսահոլովակի պաշտոնական պրեմիերան և այն առաջին 24 ժամվա ընթացքում միանգամից 55,4 միլիոն դիտում հավաքեց՝ գերազանցելով նախկին ռեկորդը, որը սահմանել էր կորեական ԲիԹԻԷս փոփ խումբը՝ «Idol» հիթով։ Տեսահոլովակը դարձել է նաև VEVO ալիքում Յություբի միջոցով 100 միլիոն դիտում հավաքած ամենարագը՝ դրա վրա ծախսելով ընդամենը 3 օր և 10 ժամ՝ երկու ժամ գերազանցելով ամերիկացի երգչուհի Թեյլոր Սվիֆթի «Look What You Made Me Do» և կորեացի երաժիշտ Փի Էս Ուայի «Gentleman» տեսահոլովակների նախորդ ռեկորդը։


== Առևտրային հաջողություն ==
Կոմպոզիցիան դարձել է Արիանայի առաջին երգը, որը գլխավորել է ամերիկյան Billboard Hot 100-ը և առաջին կինը, ով առաջին անգամ հայտնվել է առաջին հորիզոնականում 2017-ից հետո, երբ այնտեղ եղել է ամերիկացի երգչուհի Թեյլոր Սվիֆթի «Look What You Made Me Do» երգը, ինչպես նաև կարողացել է հասնել Մեծ Բրիտանիայի, Շոտլանդիայի, Իռլանդիայի, Ավստրալիայի, Նոր Զելանդիայի և այլ հիթ-շքերթների առաջին հորիզոնականը։
Միաժամանակ սինգլը 71 միլիոն սթրիմ է ունեցել ԱՄՆ-ում առաջին շաբաթվա ընթացքում և նաև առաջին տեղն Է զբաղեցրել Streaming Songs չարթում՝ այնտեղ դառնալով առաջին չարթոպերը։ Երգը, սակայն, առաջին շաբաթվա ընթացքում չի հայտնվել Radio Songs ռադիոարտում (Billboard հանդեսի հիթ-շքերթի երրորդ բաղադրիչը) և միայն մեկ շաբաթ անց (ավարտվող նոյեմբերի 11-ին) ստացել է 11,3 միլիոն լսարան աուդիոյում։
Գրանդեն համաշխարհային ռեկորդ է սահմանել կատարողների համար և այժմ նրա առաջին հինգ ստուդիական ալբոմներից յուրաքանչյուրի բոլոր լիդ-սինգլները միանգամից հայտնվել են Hot 100-ի լավագույն տասնյակում՝ «The Way», «Problem», «Dangerous Woman», «No Tears Left to Cry» և «Thank U, Next»:
..


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «thank u, next (պաշտոնական տեսահոլովակ)»
 «thank u, next (աուդիո)»